CELEX: 62013TN0110
Language: mt
Date: 2013-02-23 00:00:00
Title: Kawża T-110/13: Rikors ippreżentat fit- 23 ta’ Frar 2013 — Ir-Repubblika tal-Litwanja vs Il-Kummissjoni Ewropea

4.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/23
            
         Rikors ippreżentat fit-23 ta’ Frar 2013 — Ir-Repubblika tal-Litwanja vs Il-Kummissjoni Ewropea
   (Kawża T-110/13)
   2013/C 129/47
   Lingwa tal-kawża: il-Litwan
   
      Partijiet
   
   
      Rikorrenti: Ir-Repubblika tal-Litwanja (rappreżentanti: D. Kriaučiūnas, R. Krasuckaitė u D. Skara)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni Ewropea Nru FK/fa/D(2012)1707818, tat-12 ta’ Diċembru 2012, sa fejn in-nota ta’ debitu Nru 3241213460 annessa magħha hija relatata ma’ proġetti li l-eżekuzzjoni tagħhom kienet ġiet fdata lil impriżi li sussegwentement fallew u tikkonstata li l-Kummissjoni għandha tħallas lura s-somma ta’ EUR 3 148 549,66;
            
         
               —
            
            
               tannulla d-Deċiżjoni tal-Kummissjoni Ewropea Nru FK/fa/D(2012)1707818, tat-12 ta’ Diċembru 2012, sa fejn in-nota ta’ debitu Nru 3241213460 mehmuża magħha hija relatata mal-proġett Nru P27010010 u tikkonstata li l-Kummissjoni għandha tħallas lura s-somma ta’ EUR 1 060 560,56;
            
         
               —
            
            
               tikkundanna lill-Kummissjoni Ewropea għall-ispejjeż;
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi, ibbażati fuq ksur tad-dritt tal-Unjoni.
   
               (1)
            
            
               Billi adottat id-deċiżjoni kkontestata mingħajr ma kkondividiet mar-Repubblika tal-Litwanja il-piż tat-telf fl-amministrazzjoni tal-fondi SAPARD jew, fi kwalunkwe każ, mingħajr lanqas ma eżaminat dik il-kwistjoni u mingħajr ma pprovdiet l-ebda raġuni għal dak ir-rifjut li tikkondividi l-piż tal-imsemmi telf, il-Kummissjoni Ewropea kisret l-Artikolu 8(2) tar-Regolament Nru 1258/1999 (1), moqri flimkien mal-Artikolu 73(2) tar-Regolament Nru 1605/2002 (2), l-Artikolu 87 tar-Regolament Nru 2342/2002 (3) u l-prinċipju ta’ kooperazzjoni leali sanċit fl-Artikolu 4(3) TUE.
            
         
               (2)
            
            
               Billi naqset milli tinforma, tempestivament, lir-Repubblika Litwana dwar il-possibbiltà ta’ annullament tad-dejn u ta’ tħassir tal-impriża kkonċernata mil-lista ta’ debituri, il-Kummissjoni kisret id-dispożizzjoni relatata mal-konsultazzjoni reċiproka li tinsab fil-punt 7.7.4 tat-taqsima F, tal-ftehim ta’ finanzjament multi-annwali konkluż fl-2001 bejn ir-Repubblika tal-Litwanja u l-Kummissjoni Ewropea abbażi tal-programm speċjali ta’ adeżjoni għall-agrikolutura u l-iżvilupp rurali (SAPARD) (4), kkunsidrata fid-dawl tal-prinċipju ta’ kooperazzjoni sanċit fl-Artikolu 4(3) TUE.
            
         
      (1)  Regolament tal-Kunsill (KE) Nru 1258/1999, tas-17 ta’ Mejju 1999, dwar il-finanzjament tal-politika komuni agrikola (ĠU Edizzjoni Speċjali bil-Malti, Kapitolu 3, Vol. 25, p. 414).
   
      (2)  Regolament tal-Kunsill (KE, EURATOM) Nru 1605/25, tal-25 ta’ Ġunju 2002, rigward ir-Regolament Finanazjarju applikabbli ghall-bagit generali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74).
   
      (3)  Regolament tal-Kummissjoni (KE, EURATOM) Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 (ĠU Edizzjoni Speċjali bil-Malti, Kapitolu 1, Vol. 4, p. 145).
   
      (4)  Valstybės Žinios, 2001, no 74-2589.